Himmerlands Lærerkreds, kreds 152, Løgstørvej 14 A, 9600  Aars              
tlf. 9862-5001/ fax 9698-2707/ 152@dlf.org / www.kreds152.dk

					
				                                december 2022

Tillidsrepræsentant (TR)
i Himmerlands Lærerkreds

	                                                
HVEM ER TR – OG HVAD ER TR’s OPGAVER?
Tillidsrepræsentanten er en nøgleperson for udviklingen i Himmerlands Lærerkreds og for arbejdet på skolen - herunder aktiviteten i den lokale faglige klub.
TR har et særligt ansvar for, at emner som overenskomst, budget og gene-
ralforsamlingspunkter præsenteres og diskuteres på faglige klubmøder, og at holdninger fra den enkelte skole kommunikeres til Himmerlands Lærerkreds.

UDDANNELSE
I Himmerlands Lærerkreds får TR en to-årig grunduddannelse (4 moduler)  med supplerende tematiske kurser og sikres derved stor indsigt i faglige og pædagogiske forhold. Det er væsentligt for kvaliteten i arbejdet, at der på den enkelte skole vælges en TR-suppleant. Der findes ingen kommunal aftale for tid til suppleantfunktionen, men det skal dog opfordres til, at TR- funktionen betragtes som et samarbejde mellem TR og TR-suppleant. 
I Himmerlands Lærerkreds finder vi det desuden hensigtsmæssigt, at TR- suppleanten vælges som AMR.

SAMARBEJDE
Tillidsrepræsentanten er ofte udsat for modstridende forventninger fra medlemmer, ledelse, forvaltning og forening, hvilket kan medføre en række dilemmaer. Håndteringen af disse kræver en god arbejdspladskultur præget af åben dialog, et godt klima, evne til at tackle svære problemstillinger og vilje til at føre beslutningerne ud i livet.
TR er afhængig af - og skal arbejde for - et godt samarbejdsklima på skolen. TR bærer selv et medansvar for at skabe et frugtbart klima og en åben dialog ved, at problemerne lægges ærligt frem, og at alle får kendskab til, hvor og hvornår beslutninger tages.

FORVENTNINGER TIL TR’S KVALIFIKATIONER OG OPGAVEVARE- TAGELSEN – OG DERMED VÆSENTLIGE OMDREJNINGSPUNKTER FOR TR-UDDANNELSEN

Tillidsrepræsentanten
•	har via personlige egenskaber, uddannelse og kurser gode forudsæt-
   ninger for at medvirke til at udvikle skolen til en god arbejdsplads for 
   sine kolleger 

•	skal medvirke til at sikre kollegerne gode og udviklende arbejdsforhold 

•	indgår aftaler - på baggrund af kollegernes mandatafgivning - med 
   skolens ledelse om blandt andet skoleårets planlægning 

•	kan inddrages som bisidder i tjenstlige samtaler og andre vanskelige  
   samtaler 

•	TR har kendskab til forhold, der er omfattet af tavshedspligt og fortrolighed
   (bemærk: hvis samtalen kan få ansættelsesmæssige konsekvenser, skal    
   kredsen inddrages)

•	har via sin plads i MED-udvalget indflydelse på personalepolitik, perso-
   nale- og arbejdsforhold, skolens budget m.m. 

•	kan lede et møde og sikre, at synspunkter blandt kollegerne fremføres i en 
   tryg atmosfære 

•	TR har behov for kollegernes tillid og opbakning for at kunne opbygge et godt   
   samarbejde med skolens ledelse, hvilket er en væsentlig forudsætning for at   
   skabe resultater til gavn for alle. Opbakningen skabes ved det daglige solide  
   arbejde, via grundige diskussioner og ved den nødvendige mandatgivning på 
   klubmøder forud for evt. forhandlinger

HIMMERLANDS LÆRERKREDS’ FORVENTNINGER TIL TR

Kredsen forventer
•	at TR er opmærksom på sin rolle som bindeled mellem kollegerne og foreningen centralt
•	at TR orienterer nye kolleger om kollektive ferielukninger
•	at TR loyalt orienterer kollegerne om foreningens politikker
•	at TR videreformidler synspunkter og ønsker fra den lokale skole til Himmerlands Lærerkreds
•	at TR samarbejder med skoleledelsen, AMR, MED-udvalg og skole- bestyrelsen
•	at TR sidder som medarbejderrepræsentant i skolebestyrelsen
•	at TR deltager i de kommunale TR-møder
•	at TR deltager i foreningens generalforsamlinger
•	at TR jævnligt tjekker sin mail
•	at TR er velorienteret blandt andet via læsning af www.dlf.org og Folkeskolen

KOLLEGERNES FORVENTNINGER TIL TR 

Kollegerne kan forvente
•	at TR orienterer om forhold af betydning for arbejdet på skolen og for udvik- lingen i foreningen
•	at TR orienterer om vigtige forhold for arbejdet som lærer/børnehaveklasse- leder
•	at TR deltager i foreningens generalforsamlinger og tillidsrepræsentantmøder
•	at TR overholder tavshedspligten i forbindelse med personsager

•	at TR afklarer sit mandat på klubmøder før væsentlige forhandlinger med skolens ledelse
•	at TR leder klubmøderne, konkluderer på baggrund af den førte dialog og debat og sørger for, at der udarbejdes et skriftligt referat af møderne
•	at TR sørger for, at beslutningerne føres ud i livet
•	at TR orienterer – gerne skriftligt – fra deltagelse i kurser, konferencer mv.

TR’S FORVENTNINGER TIL KOLLEGERNE OG HIMMERLANDS LÆRERKREDS

Tillidsrepræsentanten kan forvente
•	at kollegerne møder op, når der indkaldes til fagligt klubmøde på skolen
•	at alle tager ansvar for, at møderne i faglig klub holdes i en god tone
•	at kollegerne bakker op og støtter, når der er fastlagt forhandlingsmandat på det faglige klubmøde, og når der efterfølgende, på baggrund af det aftalte mandat, indgås aftaler
•	at kritik fra kolleger på skolen formuleres åbent, og at der ikke arbejdes med skjulte dagsordener
•	at der fra Himmerlands Lærerkreds orienteres rettidigt om væsentlige forhold for medlemmerne og for arbejdet på skolen
•	at TR-uddannelsen og efterfølgende kurser er aktuelle og brugbare i forhold til de udfordringer, der er i TR-arbejdet
•	at kredsstyrelsesmedlemmer deltager med oplæg og efterfølgende diskus- sion på de faglige klubmøder

PRAKTISKE FORHOLD VEDR. TR’S VIRKSOMHED 
Tidsforbruget til tillidsrepræsentanternes virksomhed dækkes af det timetal, der er aftalt med kommunerne/skolerne. Timetallet står i relation til det arbejds- område, som er beskrevet i KTO-aftalen om tillidsrepræsentanter, samarbejde og samarbejdsudvalg.
I forbindelse med uddannelsesaktiviteter for tillidsrepræsentanterne, som finder sted i DLF’s regi - lokalt som centralt - vil TR’erne blive frikøbt i nødvendigt omfang. 

Møder/konferencer/kurser arrangeret af kreds / andre kredse

Kreds udbetaler kørsel for antal kørte km mellem tjenestested og mødested og retur til enten tjenestested eller bopæl efter statens højeste takst. 
Frihed/tjenestefrihed betales af kredsens akutpulje. Kreds udsender friheds- ansøgning.

Møder/konferencer/kurser arrangeret af DLF centralt
Fra 1. januar 2023 udbetaler kredsen ikke længere diæter men efter regning (dog max 500,- kr. pr. dag) ved kurser med overnatning.   
Frihed/tjenestefrihed betales af DLF. DLF udsender frihedsansøgning.
DLF godtgør normalt kørselsudgifter svarende til det beløb, som en standard togbillet koster. Husk at få udgiftsbilag på kurset. 

Honorar
Kreds udbetaler 500 kr. i juni måned. Af dette honorar trækkes der amb og a-skat inden udbetaling.

Udlæg
Normalt har tillidsrepræsentanterne ikke bemyndigelse til på eget initiativ at iværksætte eller foretage sig noget, som får økonomiske konsekvenser for kredsen. Kun i følgende tilfælde kan tillidsrepræsentanten uden indhentet bemyndigelse på kredskontoret sende regningen for udgiften videre til kredskontoret:
a) i forbindelse med køb af bårebuket ved kollegas eller tidligere kollegas  
   begravelse

b) fortæring i forbindelse med møder i faglig klub 

Kreds-udgiftsbilag
(se kredsens hjemmeside www.kreds152.dk under Særligt for TR)
Bemærk at,
•	fristen for indsendelse af udgiftsbilag (i juni og december måned) SKAL overholdes, ellers kan man ikke forvente refundering,
•	bilaget SKAL være udfyldt med navn, reg.nr. og kto.nr. HVER GANG,
•	evt. bilag for udlæg SKAL være medsendt,
•	der sker kun refusion af udgifter, der vedrører indeværende kalenderår,   
•	i forbindelse med kørsel SKAL adresser ligeledes påføres.